A4-0100/99

Ψήφισμα σχετικά με μιά πολιτική Νεότητας για την Ευρώπη

Το Ευρωπαϊκό Κοινοβούλιο,

- έχοντας υπόψη την Σύμβαση των Ηνωμένων Εθνών της 20ης Νοεμβρίου 1989 για τα δικαιώματα του παιδιού,

- έχοντας υπόψη την Ευρωπαϊκή Σύμβαση του 1996 σχετικά με την εφαρμογή στην Ευρώπη της ανωτέρω σύμβασης των Ηνωμένων Εθνών,

- έχοντας υπόψη το ψήφισμα της Επιτροπής Υπουργών του Συμβουλίου της Ευρώπης, της 16ης Απριλίου 1998,

- έχοντας υπόψη τη Συνθήκη για την ίδρυση της Ευρωπαϊκής Ένωσης και συγκεκριμένα τα άρθρα της 126 και 127,

- έχοντας υπόψη το άρθρο 13 του σχεδίου Συνθήκης του Άμστερνταμ που προβλέπει την κατάργηση των διακρίσεων λόγω ηλικίας,

- έχοντας υπόψη τα συμπεράσματα του Ευρωπαϊκού Συμβουλίου της Βιέννης στις 11 και 12 Δεκεμβρίου 1998,

- Έχοντας υπόψη τα συμπεράσματα του Ευρωπαϊκού Συμβουλίου του Cardiff της 15ης και 16ης Ιουνίου 1998,

- έχοντας υπόψη τα συμπεράσματα του Συμβουλίου Υπουργών Νεότητας της Ένωσης της 28ης Οκτωβρίου 1997,

- έχοντας υπόψη τα ψηφίσματα του Συμβουλίου και των Υπουργών Παιδείας, οι οποίοι συνήλθαν στο πλαίσιο του Συμβουλίου, της 23ης Νοεμβρίου 1988, της 13ης Νοεμβρίου 1992 και της 27ης Νοεμβρίου 1992 σχετικά με την αγωγή σε θέματα υγείας στα σχολεία (( ΕΕ C 3 05.01.1989, σελ. 1.

ΕΕ C 326, 11.12.1992, σελ. 2.

ΕΕ C 336, 19.12.1992, σελ. 8.)),

- έχοντας υπόψη την πρόταση απόφασης του Κοινοβουλίου και του Συμβουλίου για τη θέσπιση του προγράμματος κοινοτικής δράσης «Νεολαία» (( ΕΕ C 311 της 10.10.1998, σελ. 6.)),

- έχοντας υπόψη την πρόταση απόφασης του Ευρωπαϊκού Κοινοβουλίου και του Συμβουλίου για τη θέσπιση της δεύτερης φάσης του κοινοτικού προγράμματος δράσης στον τομέα της εκπαίδευσης (SOCRATES) ((ΕΕ C 314, 13.10.1998, σελ. 5.)),

- έχοντας υπόψη την πρόταση απόφασης του Συμβουλίου με την οποία θεσπίζεται η δεύτερη φάση του προγράμματος δράσης της Κοινότητας στον τομέα της επαγγελματικής κατάρτισης (Leonardo da Vinci) ((ΕΕ C 309, 09.10.1998, σελ. 9.)),

- έχοντας υπόψη το ψήφισμά του της 17ης Φεβρουαρίου 1989 σχετικά με την ανάγκη να καθιερωθεί ευρωπαϊκή κάρτα νέων ((ΕΕ C 69, 20.03.1989, σελ. 213.)),

- έχοντας υπόψη το ψήφισμά του της 16ης Φεβρουασίου 1990 σχετικά με τα κοινοτικά προγράμματα παιδείας και κατάρτισης ((ΕΕ C 68, 19.03.1990, σελ. 175.)),

- έχοντας υπόψη το ψήφισμά του της 25ης Ιανουαρίου 1991 σχετικά με την ευρωπαΙκή διάσταση σε πανεπιστημιακό επίπεδο, και ιδιαίτερα την κινητικότητα φοιτητών και καθηγητών ((ΕΕ C 48, 25.02.1991, σελ. 216.)),

- έχοντας υπόψη το ψήφισμά της 14ης Ιουνίου 1991 σχετικά με τις κοινοτικές πολιτικές και τις επιπτώσεις τους στη νεολαία ((ΕΕ C 183, 15.07.1991, σελ. 469.)),

- έχοντας υπόψη το ψήφισμά του της 13ης Δεκεμβρίου 1991 σχετικά με τα προβλήματα των παιδιών στην Ευρωπαϊκή Κοινότητα ((ΕΕ C 13, 20.01.1992, σελ. 534.)),

- έχοντας υπόψη το ψήφισμά του της 8ης Ιουλίου 1992 σχετικά με έναν ευρωπαϊκό χάρτη των δικαιωμάτων του παιδιού ((ΕΕ C 241, 21.09.1992, σελ. 67.)),

- έχοντας υπόψη το ψήφισμά του της 20ης Σεπτεμβρίου 1995 σχετικά με την πρόταση απόφασης του Ευρωπαϊκού Κοινοβουλίου και του Συμβουλίου όσον αφορά τη θέσπιση κοινοτικού προγράμματος δράσης για την πρόληψη της τοξικομανίας στο πλαίσιο δράσης στον τομέα της δημόσιας υγείας (1995-2000) ((ΕΕ C 269, 16.10.1995, σελ. 65.)),

- έχοντας υπόψη το ψήφισμά του της 12ης Μαρτίου 1997 σχετικά με το Λευκό Βιβλίο της Επιτροπής για την Εκπαίδευση και την Κατάρτιση «Διδασκαλία και Εκμάθηση προς την κοινωνία της γνώσης» ((ΕΕ C 115, 14.04.1997, σελ. 85)),

- έχοντας υπόψη το ψήφισμά του της 14ης Μαΐου 1997 σχετικά με το Πράσινο Βιβλίο της Επιτροπής: «Εκπαίδευση, Κατάρτιση, Έρευνα: τα εμπόδια στην διακρατική κινητικότητα» ((ΕΕ C 167, 02.06.1997, σελ. 94.)),

- έχοντας υπόψη το ψήφισμά του της 26ης Ιουνίου1997 σχετικά με την ανακοίνωση της Επιτροπής προς το Συμβούλιο, το Ευρωπαϊκό Κοινοβούλιο, την Οικονομική και Κοινωνική Επιτροπή και την Επιτροπή των Περιφερειών σχετικά με τη «Μάθηση στην κοινωνία των πληροφοριών - σχέδιο δράσης για μιά ευρωπαϊκή πρωτοβουλία στον τομέα της εκπαίδευσης» ((ΕΕ C 222, 21.07.1997, σελ. 48)),

- έχοντας υπόψη το ψήφισμά του της 12ης Μαρτίου 1998 για την απόφαση σχετικά με την κοινή θέση που καθόρισε το Συμβούλιο όσον αφορά την πρόταση απόφασης του Ευρωπαϊκού Κοινοβουλίου και του Συμβουλίου για τη θέσπιση προγράμματος κοινοτικής δράσης «Ευρωπαϊκή Εθελοντική Υπηρεσία των Νέων» ((ΕΕ C 104, 06.04.1998, σελ. 206)),

- έχοντας υπόψη το ψηφισμά του της 30ης Απριλίου 1998, το οποίο αποτελεί γνωμοδότηση, σχετικά με την πρόταση απόφασης του Συμβουλίου που αφορά την προώθηση των ευρωπαϊκών περιόδων εναλασσόμενης κατάρτισης, περιλαμβανομένης της μαθητείας ((ΕΕ C 152, 18.05.1998, σελ. 48)),

- έχοντας υπόψη το ψήφισμά του της 13ης Μαΐου 1998 σχετικά με την ανακοίνωση της Επιτροπής προς το Συμβούλιο, το Ευρωπαϊκό Κοινοβούλιο, την Οικονομική και Κοινωνική Επιτροπή και την Επιτροπή των Περιφερειών- «για μιά Ευρώπη της γνώσης» ((ΕΕ C 167, 01.06.1998, σελ. 136)),

- έχοτας υπόψη το άρθρο 148 του Κανονισμού του,

- έχοντας υπόψη την έκθεση της Επιτροπής Πολιτισμού, Νεότητας, Παιδείας και Μέσων Ενημέρωσης (A4-0100/99),

Α. θεωρώντας ότι η επιτυχία της πορείας για την ευρωπαϊκή ολοκλήρωση στηρίζεται κατά μεγάλο μέρος στη δέσμευση και τον ενθουσιασμό των 140 εκατομμυρίων νέων που ζουν στην Ένωση,

Β. θεωρώντας ότι πρέπει να ληφθεί υπόψη η δέσμευση τω νέων και η βούλησή τους για συμμετοχή με τρόπο ώστε η εμπειρία τους, οι ικανότητές τους και η ενεργή συμμετοχή τους να συμβάλλουν στην εξέλιξη της κοινωνίας,

Γ. λαμβάνοντας υπόψη την αύξουσα σημασία του παράγοντα «Νεότητα» λόγω του οικονομικού και πολιτιστικού μετασχηματισμού των ευρωπαϊκών κοινωνιών μας,

Δ. θεωρώντας ότι η ετερογένεια είναι ένα χαρακτηριστικό που μπορεί κανείς να αποδώσει στη γενιά των νέων,

Ε. λαμβάνοντας υπόψη ότι οι νέοι αναπτύσσουν τα δικά τους πολιτιστικά ήθη με βάση τις δικές τους αξίες,

ΣΤ. λαμβάνοντας υπόψη τον αντίκτυπο που έχουν τα μέσα ενημέρωσης στην πολιτιστική εξέλιξη των νέων,

Ζ. λαμβάνοντας υπόψη ότι τα μέσα επικοινωνίας που χρησιμοποιούν οι νέοι βασίζονται σε σημαντικό βαθμό στις νέες τεχνολογίες,

Η. λαμβάνοντας υπόψη τις δυσκολίες και τις νέες προκλήσεις που αντιμετωπίζουν οι νέοι προκειμένου να αυτοπροσδιορισθούν στην κοινωνία μας, τόσο σε κοινωνικό πλαίσιο όσο και στην αγορά εργασίας,

Θ. υπογραμμίζοντας ότι η οικογένεια παραμένει για τους νέους μια από τις αξίες την οποία τοποθετούν στην πρώτη γραμμή των αναφορών τους, ιδίως όταν αντιμετωπίζουν δυσκολίες,

Ι. λαμβάνοντας υπόψη ότι η εγκληματικότητα των ανηλίκων εμφανίζει έξαρση στα περισσότερα των κρατών μελών μας, ότι έχει καταστεί κοινωνικό φαινόμενο και πολιτικό θέμα, ότι θέτει προ των ευθυνών τους όλα τα θεσμικά όργανα που πλαισιώνουν τη νεότητα και θα όφειλαν να διασφαλίσουν την ολοκλήρωσή της στον κόσμο των ενηλίκων,

ΙΑ. λαμβάνοντας υπόψη την περιπλοκότητα της αντιμετώπισης της νέας έκφανσης εγκληματικότητας των νέων, της λεγόμενης εγκληματικότητας του αποκλεισμού, που πηγάζει από το αίσθημα της προσωπικής απαξίωσης, τη δυσκολία μετάδοσης αξιών, τη συσσώρευση κοινωνικών μειονεκτημάτων και την αναγκαία συνάρθρωση μεταξύ των πολιτικών σε εκπαιδευτικό, τοπικό και ποινικό επίπεδο,

ΙΒ. λαμβάνοντας υπόψη ότι για την ένταξη των νέων στην κοινωνία, βασική προϋπόθεση είναι να τους επιτραπεί η συμμετοχή στον κόσμο της εργασίας και ότι αυτό επιτυγχάνεται μέσα από την αναγνώριση και την αξιοποίηση όλων των ικανοτήτων τους και των προσόντων που απόκτησαν στο πλαίσιο τόσο της τυπικής όσο και της άτυπης εκπαίδευσης,

ΙΓ. θεωρώντας ότι η κοινωνικο-οικονομική κατάσταση και οι κοινωνικο-οικονομικές προοπτικές των σημερινών νέων εγείρουν ανησυχίες τις οποίες δεν αντικατοπτρίζουν πάντα οι πολιτικές προτεραιότητες,

ΙΔ. θεωρώντας ότι η Ευρώπη γνωρίζει ουσιαστική κρίση συμμετοχής που αφορά ταυτόχρονα τους θεσμούς και τους πολίτες[semigr ] ότι υφίσταται παρόλα αυτά ανάμεσα στους νέους της Ευρώπης δέσμευση και βούληση που όμως δεν καλύπτουν πάντα τις παραδοσιακές μορφές συμμετοχής, και ότι η στάση των νέων απέναντι στην πολιτική έχει άμεση σχέση με το συναίσθημα περιθωριοποίησης που νιώθουν όσον αφορά τη λήψη πολιτικών αποφάσεων που τους αφορούν,

ΙΕ. θεωρώντας ότι οι νέοι και οι εκπρόσωποί τους θα πρέπει να συνδεθούν στενότερα με την ευρωπαϊκή οικοδόμηση,

ΙΣΤ. λαμβάνοντας υπόψη ότι τα κράτη μέλη εξακολουθούν να είναι αρμόδια για τη δρομολόγηση αποτελεσματικής πολιτικής για τους νέους, ενώ η ΕΕ θα πρέπει να συγκεντρώσει τις προσπάθειές της στην ευρωπαϊκή προστιθέμενη αξία,

ΙΖ. έχοντας υπόψη ότι επί του παρόντος δαπανούνται λιγότερα από 1% του συνολικού κοινοτικού προϋπολογισμού για την ανταλλαγή των νέων και τα πολιτιστικά προγράμματα, ενώ προγραμματίζονται περαιτέρω περικοπές στην πολιτική της ΕΕ για τους νέους σε ό,τι αφορά την οικονομική προοπτική στο πλαίσιο της Ατζέντα 2000,

ΙΗ. θεωρώντας ότι όσο θετικά και αν είναι στο σύνολό τους, τα μέτρα και τα προγράμματα της Ένωσης υπέρ της νεολαίας, (κατάρτιση, εκπαίδευση, κινητικότητα, υποστήριξη του Ευρωπαϊκού Κοινοβουλίου των Νέων, του Ιδρύματος «Πρότυπο Ευρωπαϊκό Κοινοβούλιο» κλπ....) εξακολουθούν να είναι ιδιαίτερα ανεπαρκή όσον αφορά τα μέσα που τους διατίθενται και τον αριθμό των νέων που συμμετέχουν σε αυτά πραγματικά,

ΙΘ. λαμβάνοντας υπόψη ότι οι στόχοι μιάς πολιτικής για την νεολαία δεν περιορίζονται στην απλή προετοιμασία της ενεργούς ζωής, ακόμη και αν αυτή αποτελεί βασικό στάδιο, αλλά πρέπει να ανταποκρίνονται επίσης και στις άλλες φιλοδοξίες των νέων, δηλαδή στην προώθηση της ανεξαρτησίας, της αυτονομίας και της υπευθυνότητας, της δημιουργικότητας, της προετοιμασίας για το δημοκρατικό και κοινωνικό βίο, καθώς και στην καταπολέμηση του αποκλεισμού, του ρατσισμού, της ξενοφοβίας και του ιδεολογικού εθνικισμού,

Κ. λαμβάνοντας υπόψη ότι οι ανταλλαγές νέων σε ευρωπαϊκό επίπεδο συμβάλλουν ιδιαίτερα στην καθιέρωση αμοιβαίας εμπιστοσύνης, στην ενδυνάμωση της δημοκρατίας και στην ανάπτυξη πνεύματος ανεκτικότητας,

ΚΑ. λαμβάνοντας υπόψη τον αναγκαίο σεβασμό της ισότητας και της ισότητας ευκαιριών,

ΚΒ. λαμβάνοντας υπόψη τον αναγκαίο σεβασμό της ισότητας σε θέματα εκπαίδευσης καθώς και τον ρόλο που πρέπει να διαδραματίζει ο πολιτισμός μέσω της τυπικής και της άτυπης εκπαίδευσης για την ανάπτυξης της ισότητας ευκαιριών[semigr ]

ΚΓ. λαμβάνοντας υπόψη ότι μιά καλύτερη αγωγή σε θέματα υγείας πρέπει να αναζητηθεί στα σχολεία και στις οικογένειες, περιβάλλοντα ζωτικής σημασίας που θα επιτρέψουν στους νέους να αποκτήσουν έναν τρόπο υγειούς ζωής, αλλά επίσης στις εστίες, τους συλλόγους, τα κέντρα αθλητισμού και αναψυχής στα οποία συχνάζουν τα παιδιά,

ΚΔ. έχοντας υπόψη ότι απαιτείται καλύτερη ενημέρωση και μέτρα πρόληψης για την καταπολέμηση των ναρκωτικών και του αλκοόλ[semigr ] ότι τα μέτρα αυτά αποτελούν μια από τις βασικότερες ευθύνες των ενηλίκων απέναντι στους νέους,

ΚΕ. λαμβάνοντας υπόψη ότι θα πρέπει να προστατευθούν, σύμφωνα με τη διάσκεψη του ΟΗΕ για τον παγκόσμιο πληθυσμό που πραγματοποιήθηκε στο Κάιρο το 1994 και τη διάσκεψη των γυναικών που πραγματοποιήθηκε στο Πεκίνο το 1995, η σεξουαλική και η αναπαραγωγική υγεία και τα σχετικά δικαιώματα[semigr ] ότι αυτό θα επιτευχθεί εν μέρει μέσω της προώθησης μαθημάτων σεξουαλικής διαπαιδαγώγησης στα σχολεία, αλλά και μέσω της παροχής ενημέρωσης σε άλλα μέρη όπου συχνάζουν οι νέοι,

ΚΣΤ. θεωρώντας ότι το πρόβλημα των οικονομικών πόρων των νέων συνεπάγεται συγκεκριμένες δυσκολίες όσον αφορά τη στέγαση, την υγεία και την κινητικότητα,

ΚΖ. θεωρώντας ότι τα ειδικά προβλήματα που έχουν εντοπισθεί όσον αφορά τη νεολαία των χωρών της Ένωσης είναι διογκωμένα στις ΧΚΑΕ, ενόψει της διπλής μεταβατικής διαδικασίας την οποία πρέπει να βιώσουν υποχρεωτικά οι νέοι αυτοί στην πορεία τους προς μιά ενήλικη ζωή και προς μιά νέα κοινωνία,

ΚΗ. θεωρώντας ότι είναι ανάγκη να χαραχθούν δυναμικές κατευθυντήριες γραμμές πολιτικής για τη νεολαία που θα είναι ικανές να ανταποκριθούν στα νέες προκλήσεις του σημερινού κοσμου,

ΚΘ. θεωρώντας ότι οι πολιτικές για τη νεολαία μπορούν να καθορίζονται σε διαφορετικά επίπεδα, όπως για παράδειγμα σε επίπεδο Ευρωπαϊκής Ένωσης, σε επίπεδο κρατών και σε περιφερειακό και τοπικό επίπεδο και ότι τα μέσα για την υλοποίησή τους είναι εντελώς διαφορετικής φύσης,

Λ. λαμβάνοντας υπόψη το γεγονός ότι είναι ανάγκη να συγκεντρωθούν σε έναν και τον αυτό τόπο η τεκμηρίωση και οι έρευνες για τη νεολαία για να οργανωθεί η αλληλεπίδρασή τους,

1. επιβεβαιώνει τον θεμελιώδη ρόλο που μια ειλικρινέστερη, μαζικότερη και μόνιμη δέσμευση των νέων στο πλαίσιο της κοινοτικής οικοδόμησης μπορεί να διαδραματίσει στην πολιτική, πολιτιστική, κοινωνική και οικονομική ανάπτυξη της ίδιας της Ένωσης[semigr ]

2. σημειώνει ότι στα συμπεράσματά τους στη Βιέννη οι αρχηγοί κρατών και κυβερνήσεων υπογράμμισαν ότι τα κράτη μέλη της Ευρωπαίκής Ένωσης πρέπει να ανταποκριθούν στις ανησυχίες των νέων με (πιο) γενικό τρόπο και να απευθύνουν θετικό πολιτικό μήνυμα στους πολίτες[semigr ]

3. καλεί τα κράτη μέλη που είναι σε πρώτο βαθμό υπεύθυνα για τη θέσπιση αποτελεσματικής πολιτικής Νεότητας να χαράξουν στον τομέα αυτόν μια σύνολη και καλύτερα χρηματοδοτούμενη πολιτική και να συναρθρώσουν τις πολιτικές για τη νεολαία κατά τρόπο συνεπή, συντονισμένο και συμπληρωματικό[semigr ]

4. υπογραμμίζει με ικανοποίηση τα κεκτημένα των κοινοτικών πολιτικών στον τομέα της εκπαίδευσης και της επαγγελματικής κατάρτισης, των ανταλλαγών και της πρακτικής εξάσκησης γενικού ενδιαφέροντος και εγκρίνει συνολικά τις κατευθύνσεις των προγραμμάτων Socrates και Leonardo da Vinci (φάση ΙΙ) καθώς και εκείνες του προγράμματος κοινοτικής δράσης υπέρ της Νεολαίας, κυρίως μέσω της βούλησης για μιά καλύτερη συνάρθρωση μεταξύ τους[semigr ]

5. υπογραμμίζει επίσης ότι δυστυχώς, η κοινωνικο-οικονομική κατάσταση των νέων εγείρει και άλλες ανησυχίες διαφορετικές από την καθαυτό εκπαίδευση και επαγγελματική κατάρτιση, και ότι αυτές οι πολιτικές προτεραιότητες δεν αποτελούν σε ικανοποιητικό βαθμό αντικείμενο συντονισμένου προβληματισμού σε ευρωπαϊκό επίπεδο[semigr ]

6. εκφράζει την ανησυχία του για την αύξηση της βίας μεταξύ των νέων και καλεί την Επιτροπή να προβεί σε συγκριτική μελέτη για τα φαινόμενα της εγκληματικότητας των νέων και την αντιμετώπισή της από τα διάφορα κράτη μέλη προκειμένου να συντονιστεί, να συγκεντρωθεί και να χρησιμοποιηθεί καλύτερα η τεχνογνωσία, την καλεί δε να υποστηρίξει εντατικότερα την κατάρτιση εκπαιδευτικών στελεχών και παραγόντων της κοινωνίας των πολιτών για την αντιμετώπιση αντικοινωνικών και αξιοποίνων πράξεων[semigr ]

7. ελπίζει, ως εκ τούτου, ότι το πρόγραμμα για την νεολαία που αφορά κατά βάση τη συνένωση των προγραμμάτων Νεολαία για την Ευρώπη και Ευρωπαϊκή Εθελοντική Υπηρεσία, θα μπορέσει να λάβει χρηματοδότηση που να ανταποκρίνεται στο ύψος των στόχων του και να διαθέσει μεγαλύτερο μέρος της χρηματοδότησης για την υποστήριξη πρωτοβουλιών που προέρχονται από την ίδια τη νεολαία[semigr ]

8. εκφράζει τη λύπη του για το γεγονός ότι έως σήμερα δεν έχει επιτευχθεί ακόμη στο Συμβούλιο συμφωνία όσον αφορά το πρόγραμμα πλαίσιο για τη νεολαία, δίνοντας για άλλη μια φορά αρνητική εικόνα ως προς την πραγματική προσήλωση της Ευρωπαϊκής Ένωσης στις δεσμεύσεις της έναντι των πολιτικών που απευθύνονται κατά κύριο λόγο στους νέους[semigr ]

9. καλεί την Επιτροπή και τα κράτη μέλη, σε συνάρτηση με τα συμπεράσματα της διάσκεψης της Βιέννης για την πολιτική απασχόλησης στην Ένωση, να προβληματισθούν επί εμπεριστατωμένων δράσεων για την επαγγελματική ένταξη οι οποίες μπορούν να ενισχύσουν μεταξύ άλλων την εταιρική σχέση με τις επιχειρήσεις της Ένωσης που είναι διατεθειμένες να προσφέρουν εργασία σε νέους ευρωπαίους[semigr ]

10. κρίνει, ως εκ τούτου ότι η Επιτροπή θα έπρεπε να ενθαρρύνει πολύ πιό ουσιαστικά τις καινοτόμες και δημιουργικές πρωτοβουλίες των νέων που έχουν στόχο τη συμμετοχή τους στον οικονομικό κόσμο επενδύοντας με τον τρόπο αυτό στην επιχειρηματική ικανότητα των νέων και την καλεί να καταβάλει τις απαραίτητες προσπάθειες το συντομότερο δυνατό[semigr ]

11. Προτρέπει την Επιτροπή να δημιουργήσει τρόπους αναγνώρισης των καινοτόμων πρωτοβουλιών, όπως αυτές που αναφέρονται στις παραγράφους 9, 10, 11, και 12 , είτε εκ μέρους των επιχειρήσεων είτε εκ μέρους των οργανώσεων των νέων, που θα έχουν τη μορφή βραβείων και ευρωπαϊκών διακρίσεων, ούτως ώστε οι ενέργειες αυτές να προβληθούν και να αποτελέσουν παράδειγμα[semigr ]

12. ζητεί να υποστηριχθεί και να συνεχιστεί η υλοποίηση καινοτόμων προγραμμάτων, η διάδοση των αξιολογήσεών τους και η εμπεριστατωμένη εφαρμογή, σε εθνικό επίπεδο, του μοντέλου ευρωπαϊκής συνεργασίας που αφορά τη συμμετοχή νέων με δυσκολίες σε συλλόγους, μουσικέςε, πολιτιστικές και ψυχαγωγικές δραστηριότητες στη συνοικία τους, επιτρέποντάς τους, μέσα από μια ικανοποιητική προσωπική αναγνώριση, καλύτερη κοινοτική ένταξη[semigr ] τονίζει ότι ο αθλητισμός απορροφά σημαντικό τμήμα του ελεύθερου χρόνου των νέων και αποτελεί συνεπώς πρωταρχικό παράγοντα στην κοινωνική ενσωμάτωση, ενώ συμβάλλει και στην καταπολέμηση του ρατσισμού[semigr ]

13. προτρέπει την Επιτροπή και τα κράτη μέλη να ασκήσουν συνεκτική πολιτική δρομολογώντας τα κατάλληλα μέτρα για την καταπολέμηση της σχολικής αποτυχίας και την έξοδο των νέων από το εκπαιδευτικό σύστημα χωρίς να έχουν αποκτήσει βασική κατάρτιση και να προωθήσουν περισσότερο τα «σχολεία δεύτερης ευκαιρίας»[semigr ]

14. προτρέπει τα κράτη μέλη και την Επιτροπή να ενεργήσουν τάχιστα για την επικύρωση των κεκτημένων της άτυπης εκπαίδευσης και για την αναγνώρισή της στον επαγγελματικό κόσμο[semigr ]

15. καλεί τα κράτη μέλη να λάβουν υπόψη την αγωγή σε θέματα υγείας στα σχολεία και να ενθαρρύνουν τις δράσεις για την πρόληψη των κινδύνων που συνδέονται με αυτή[semigr ] τονίζει ιδιαίτερα τη σημασία της λήψης προληπτικών μέτρων για την καταπολέμηση των ναρκωτικών και του αλκοόλ[semigr ]

16. καλεί τα κράτη μέλη να προωθήσουν τα μαθήματα σεξουαλικής διαπαιδαγώγησης στα σχολεία και να παράσχουν ενημέρωση σχετικά με το θέμα της αντισύλληψης, ώστε να βελτιωθεί η σεξουαλική και η αναπαραγωγική υγεία και να καταπολεμηθούν οι ανεπιθύμητες εγκυμοσύνες και η μετάδοση αφροδισίων νοσημάτων[semigr ]

17. επιβεβαιώνει την υποστήριξή του στη δημιουργία ευρωπαϊκού δικτύου «κάρτας νέων», καλεί την Επιτροπή να χρησιμοποιήσει όλα τα μέσα που διαθέτει για τον σκοπό αυτό και ζητεί από τα κράτη μέλη που δεν έχουν ακόμα καθιερώσει σύστημα «κάρτας νέων» να το πράξουν το ταχύτερο δυνατό[semigr ]

18. θεωρεί ότι τα δικαιώματα των νέων, τα οποία η Ένωση πρέπει να κατοχυρώσει στο εσωτερικό των συνόρων της, πρέπει να αποτελούν προνόμοιο όλων των νέων, είτε πρόκειται για υπηκόους της Κοινότητας που κατοκούν μονίμως στη χώρα τους ή σε άλλο κράτος μέλος, είτε πρόκειται για νόμιμους μετανάστες[semigr ]

19. επιδοκιμάζει την πολιτική που εφαρμόζει η Ένωση για την καταπολέμηση του ρατσισμού και ζητεί τη λήψη περαιτέρω μέτρων για την ενσωμάτωση των νέων αλλοδαπών, λαμβάνοντας ιδιαίτερα υπόψη τις νεαρές μετανάστριες[semigr ]

20. θεωρεί ότι οι νέοι που προέρχονται από άλλο κράτος μέλος ή οι νέοι που είναι νόμιμοι μετανάστες από τρίτες χώρες πρέπει να μπορούν να ψηφίζουν σε όλες τις εκλογές που αφορούν τη νεολαία (στο πλαίσιο ενός σχολείου, ενός συλλόγου, μιάς λέσχης, μιάς συνδικαλιστικής οργάνωσης)[semigr ]

21. ζητεί μία συγκεκριμένη πολιτική ενημέρωσης για τους νέους σε ό,τι αφορά το άρθρο 13 της Συνθήκης του Άμστερνταμ, ώστε να παρακινηθούν οι νέοι να συμμετάσχουν ενεργά στην καταπολέμηση «των διακρίσεων λόγω φύλου, φυλετικής ή εθνικής καταγωγής, θρησκείας ή πεποιθήσεων, αναπηρίας, ηλικίας ή γενετήσιου προσανατολισμού»[semigr ]

22. καλεί τους αρμόδιους για την πολιτική Νεότητας στα κράτη μέλη Υπουργούς να συνέρχονται σε τακτικότερα χρονικά διαστήματα και με μεγαλύτερη συχνότητα[semigr ] καλεί το Ευρωπαϊκό Συμβούλιο να εγγράψει την πολιτική Νεότητας στην ημερήσια διάταξη της προσεχούς συνόδου του[semigr ]

23. καλεί το Συμβούλιο και την Επιτροπή να εκπονήσουν μιά πραγματική ευρωπαϊκή πολιτική υπέρ των νέων, διατομεακή, συνεπή και ολοκληρωμένη, λαμβάνοντας δεόντως υπόψη το μεγάλο κεφάλαιο που αποτελούν οι νέοι για το μέλλον της ευρωπαϊκής κοινωνίας[semigr ]

24. καλεί, λοιπόν, τα κράτη μέλη και την Επιτροπή να ασπαστούν τις κοινές κατευθυντήριες γραμμές εργασίας με κεντρικό στόχο:

- την εξασφάλιση υψηλού επιπέδου εκπαίδευσης και επαγγελματικής κατάρτισης,

- την εξασφάλιση μεγαλύτερων δυνατοτήτων για τη συμμετοχή των νέων στην κοινωνία,

- την καλύτερη προετοιμασία της κοινωνικο-οικονομικής ένταξης των νέων στην Ένωση,

- την προστασία της υγείας των νέων σε μια ευρύτερη προοπτική,

- την καλή προετοιμασία των νέων για την ενεργή χρησιμοποίηση της ιδιότητας του ευρωπαίου πολίτη[semigr ]

25. καλεί τα κράτη μέλη να εγγράψουν την πολιτική Νεότητας στην ημερήσια διάταξη της προσεχούς Διακυβερνητικής Διάσκεψης, προκειμένου ο στόχος του συντονισμού της εν λόγω πολιτικής σε ευρωπαϊκό επίπεδο και η προώθηση της απασχόλησης των νέων να εγγραφούν στις ιδρυτικές συνθήκες της Ευρωπαϊκής Ένωσης[semigr ]

26. καλεί τα κράτη μέλη να αναζητήσουν ομού απαντήσεις προσαρμοσμένες στις ειδικές ανησυχίες για την ένταξη των νέων και κυρίως των νέων από μειονεκτούντα περιβάλλοντα, ενισχύοντας τα εθνικά προγράμματα δράσης για την απασχόληση σε κάθε κράτος μέλος με εθνικά προγράμματα δράσης για τη νεολαία, εντοπίζοντας διάφορους τομείς όπως τον τομέα της εκπαίδευσης και της κατάρτισης, της απασχόλησης, της υγείας, της στέγασης και άλλους, προκειμένου να λάβουν μέτρα για τη βελτίωση και την προώθηση:

- της συμμετοχής των νέων στη λήψη των αποφάσεων που τους αφορούν,

- της ένταξής τους στην ενεργό ζωή,

- της ισότητας ευκαιριών για τους νέους και τις νέες,

- της αλληλεγγύης,

- της καταπολέμησης του ρατσισμού, της ξενοφοβίας και του ιδεολογικού εθνικισμού[semigr ]

27. καλεί τα κράτη μέλη και την Επιτροπή να αναπτύξουν δράσεις αγωγής του πολίτη όπως τα δημοτικά συμβούλια και τα κοινοβούλια νέων[semigr ] καλεί συνεπώς τα κράτη μέλη και την Επιτροπή να υποστηρίξουν ταυτόχρονα νέες και καθιερωμένες οργανώσεις νέων που διαθέτουν κατάλληλες γνώσεις και εμπειρίες σε ό,τι αφορά την προώθηση της δημοκρατίας και την ενεργό συμμετοχή στην κοινωνία[semigr ] θεωρεί ότι, για να είναι αποτελεσματική, η αγωγή του πολίτη πρέπει να αρχίζει στο δημοτικό και να παρέχεται σε όλα τα παιδιά πράγμα που συνεπάγεται γενικευμένη κατάρτιση των εκπαιδευτικών στον κλάδο αυτό[semigr ]

28. σημειώνει με ικανοποίηση ότι το Ευρωπαϊκό Συμβούλιο της Βιέννης στήριξε «τις αναληφθείσες πρωτοβουλίες για την προσέγγιση του θέματος της συμμετοχής των νέων στους κόλπους της Ευρωπαϊκής Ένωσης»[semigr ]

29. εύχεται να οργανώσουν η Επιτροπή και τα κράτη μέλη με συστηματικότερο τρόπο τις διαβουλεύσεις με τους νέους σε σχέση με τις πολιτικές που τους αφορούν, ούτως ώστε να εξασφαλίζεται η συμμετοχή τους στη διαδικασία λήψης αποφάσεων και, στη συνέχεια, οι προτάσεις τους να μπορούν να λαμβάνονται υπόψη[semigr ]

30. καλεί την Επιτροπή Περιφερειών να προωθήσει μεταξύ των εκπροσώπων των περιφερειακών και τοπικών φορέων τη δημιουργία περιφερειακών Συμβουλίων Νέων, προκειμένου να συμπράττουν πιο συστηματικά στις λαμβανόμενες αποφάσεις όχι μόνο σε περιφερειακή και τοπική βαθμίδα, αλλά για να ζητείται επίσης η γνώμη τους επί των κοινοτικών προτάσεων για τις οποίες καλείται να γνωμοδοτήσει η Επιτροπή Περιφερειών, ιδίως όσον αφορά τους τομείς της παιδείας, του πολιτισμού και - μετά τη θέση σε ισχύ της Συνθήκης του Άμστερνταμ - τα κοινωνικά θέματα της απασχόλησης, της επαγγελματικής κατάρτισης κλπ.

31. καλεί τα κράτη μέλη να ορίσουν στον κατάλογο των υποψηφίων τους για την Οικονομική και Κοινωνική Επιτροπή έναν εκπρόσωπο των οργανώσεων νεολαίας[semigr ]

32. κρίνει ότι η έμφαση θα πρέπει να τεθεί στην εταιρική σχέση με τους νέους, ενθαρρύνοντας τη δημιουργία συλλογικών κινημάτων νέων και την ένταξή τους στο δίκτυο. Η συμμετοχή ενός ποσοστού νέων στην Οικονομική και Κοινωνική Επιτροπή θα αποτελούσε το πρώτο βήμα[semigr ] ότι θα πρέπει επίσης να υπάρξει μια διαδικασία που θα επιτρέπει να εξετάζονται τουλάχιστον μια φορά το χρόνο από την Επιτροπή Πολιτισμού, Νεότητας, Παιδείας και Μέσων Ενημέρωσης του Ευρωπαϊκού Κοινοβουλίου, εκθέσεις που εκπονούνται από τα κοινοβούλια νέων[semigr ]

33. καλεί την Επιτροπή να εξασφαλίσει ότι όλοι οι νέοι θα έχουν πρόσβαση στην πληροφόρηση σχετικά με τα κοινοτικά όργανα και τη λειτουργία της Ευρωπαϊκής Ένωσης, ώστε να αναπτύξουν επαρκείς γνώσεις για την Ευρώπη, και αυτό να είναι προϋπόθεση για τη συμμετοχή τους στους τομείς της ευρωπαϊκής πολιτικής, και ιδιαίτερα της πολιτικής για τους νέους[semigr ]

34. καλεί την Επιτροπή να συνεχίσει και να αναπτύξει, κατά το πρότυπο του πιλοτικού σχεδίου Dialogue Youth, τη συγκέντρωση των δικτύων πληροφοριών που προορίζονται για τους νέους, προκειμένου να λειτουργούν με συνέργεια και συμπληρωματικότητα για την παροχή πληροφοριών που θα είναι προσαρμοσμένες στις ανάγκες των νέων[semigr ]

35. καλεί τα κράτη μέλη και την Επιτροπή να δημιουργήσουν «ενιαίες θυρίδες» στη διάθεση των νέων που χρειάζονται ενημέρωση ή βοήθεια[semigr ]

36. εκφράζει την ευχή να δημιουργηθεί ένα ειδικό κέντρο νέων «Ευρώπη 15 - 25" που θα είναι, μεταξύ άλλων, επιφορτισμένο με την αξιολόγηση των προγραμμάτων νέων, την συλλογή πληροφοριών και τεκμηρίωσης για τη νεολαία, θα συγκεντρώνει τις δημοσιεύσεις, και τις ειδικές μελέτες που θα προέρχονται τόσο από τα ευρωπαϊκά θεσμικά όργανα όσο και από τα κράτη μέλη και θα επιτρέπει στους φορείς του τομέα της νεολαίας καθώς και στους ίδιους τους νέους να έχουν πρόσβαση στα δεδομένα που τους αφορούν[semigr ]

37. θεωρεί, επίσης, ότι απαραίτητο συμπλήρωμα είναι η δημιουργία μιάς θέσης «Νέοι» στο Internet, την οποία θα διαχειρίζεται η Επιτροπή ξεκινώντας από την «Ευρώπη» ώστε να εξασφαλίζεται μεγαλύτερη δημοσιότητα και προσοχή των δράσεων που πραγματοποιούνται υπέρ των νέων, σε κοινοτικό επίπεδο και στα κράτη μέλη, στους πιό διαφορετικούς τομείς: εκπαίδευση, κατάρτιση, κοινωνικά και πολιτικά δικαιώματα, σεξουαλική διαπαιδαγώγηση χωρίς προκαταλήψεις, υγεία, άθληση, ψυχαγωγία, στέγαση, κατανάλωση, οπτικοακουστικό τομέα και μέσα ενημέρωσης, πολιτισμό κλπ. Η θέση αυτή θα διευκολύνει επίσης το διάλογο με όλους τους νέους[semigr ] θεωρεί πράγματι ότι η θέση του Internet μπορεί να προσεγγίσει όσους νέους δεν διαθέτουν άλλους τρόπους πρόσβασης, κυρίως τους πλέον απομονωμένους που δεν είναι μέλη συλλογικών κινημάτων. Για το λόγο αυτό αξίζει να καταβληθεί ιδιαίτερη προσπάθεια από την Επιτροπή προκειμένου να καταστήσει το χώρο διαλειτουργικό, με άλλα λόγια να δημιουργήσει ένα χώρο ακρόασης και διαβούλευσης των νέων[semigr ]

38. αναθέτει στον Πρόεδρό του να διαβιβάσει το παρόν ψήφισμα στην Επιτροπή, το Συμβούλιο, την Επιτροπή Περιφερειών, τους αρχηγούς κρατών και κυβερνήσεων, το Συμβούλιο της Ευρώπης καθώς και τις οργανώσεις νέων και ιδίως το Φόρουμ Νεότητας της Ευρωπαϊκής Ένωσης.